Џејк Епинг (Џејмс Франко), разведени професор енглеског језика, добија прилику да отпутује кроз време у 1960. годину уз помоћ свог старог пријатеља Ала Темплтона (Крис Купер). Ал га убеђује да оде тамо, како би спречио атентат на председника Сједињених Држава Џона Кенедија који се догодио 22. новембра 1963. године. Међутим, Џејк почиње да се везује за живот који проживљава у прошлости, због чега би могао да угрози мисију. Он мора да пронађе начин да потајно прикупи информације о људима и догађајима који су довели до атентата, истовремено стварајући и одржавајући нови живот да би се избегле сумње.